OpenLLM-France/wikimedia huggingface dataset:
# Itsas zuzenbide

Itsas zuzenbidea itsasbideen, uraren, itsasoko baliabideen jabegoa, salbamendua, eskubideak eta betebeharrak arautzen dituen legeen bilduma da. 1983an, munduko 117 naziok onartu zuten.
Lege horren arabera nazio baten itsasertzetik 12 milia bitarteko itsaso partea nazio horren esku gelditzen da, eta bertatik igarotzeko baimena behar dute beste nazioetako itsasontziek eta hegazkinek; 12 milia horietatik harago edozein naziotako itsasontziak eta hegazkinak ibil daitezke.
Nazio bakoitzak bere itsasertzetik 200 milia bitarteko itsas baliabideak ustiatzeko eskubide esklusiboa du (mea baliabideak izan ezik, horiek munduko nazio guztien ondasunak baitira), non eta beste estatu batzuekin hitzarmenetara heltzen ez den, kasu horretan arrantzarako kuota batzuk ezarriz. Bi nazioren arteko itsas tartea 400 miliatik beherakoa denean elkarren artean erabaki behar dute nola banatu tarte hori. Lege hori onartu zuten nazio handienak Sobiet Batasuna eta Frantzia izan ziren; beste nazio aurreratu eta industrializatu askok ez zuten onartu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/08/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1088099
# Jurisdikziopeko ur

Jurisdikziopeko urak estatu batek oinarri-lerrotik kanpora 12 miliataraino duen itsas eremua da. Ur hauetatik kanpora Ekonomia-eremu esklusiboa zabaltzen da 200 miliataraino.
Nazio Batuen Itsas zuzenbideari buruzko Konbentzioak 3. artikuluan itsasertzeko estatuen eskubideak zehazten ditu. Hala ere, badaude 12 miliatik at Jurisdikziopeko urak aldarrikatzen dituzten estatuak: Somalia, El Salvador, Estatu Batuak eta Peru herrialdeek 200 milia aldarrikatzen dituzte—; Togok 30 milia aldarrikatzen ditu eta Filipinek 12 milia baino handiagoa zen errektangulu batek aldarrikatzen du.

## Erreferentziak

* ↑ Euskalterm: [Hiztegi terminologikoa] [2009]
* ↑ Table of claims to maritime jurisdiction (as at 15 July 2011)

## Kanpo estekak

* Datuak: Q213204
* Multimedia: Territorial waters / Q213204
# Barruko urak

Barruko urak estatu batek jurisdikziopeko uren oinarri-lerroaren barruan duen itsas eremua da. Ur hauek itsas urak edo kontinentalak izan daitezke (barnean urtegiak, aintzirak eta ibaiak izanda).
Nazio Batuen Itsas zuzenbideari buruzko Konbentzioak 8. artikuluan itsasertzeko estatuen eskubideak zehazten ditu.

## Erreferentziak

* ↑ (Gaztelaniaz) Nazio Batuak. Convención de las Naciones Unidas sobre el Derecho del Mar. .

## Kanpo estekak

* Datuak: Q1663988
# Excusatio non petita, accusatio manifesta

Excusatio non petita, accusatio manifesta jatorria Erdi Aroan duen esaldia da. Euskaraz hitzez hitz Eskatu gabeko aitzakia, salaketa agerian da: inork barkamenik eman dezan eskatu gabe, barkamena eskatzen duen edonor hutsegitearen egiletzat bere burua nabarmentzen duela esan nahi du.

## Kanpo estekak

* Datuak: Q241661
# Yamnaya kultura

Yamnaya kultura Kalkolitoan eta Behe Brontze Aroan (K.a. 3600-2300 artean) Bug, Dniester eta Ural ibaiaren arteko lurraldeetan (Kaspiar Itsasoa eta Itsaso Beltzaren arteko estepan) garatu zen kultura arkeologikoa da.
Kultura horretako jendea nomada zen, nahiz eta ondoko ibaietan hainbat nekazal alor izan. Haren ezaugarri nagusia, berriz, kurgan (tumulua errusieraz) izeneko ehorzketak ziren. Gorpua ahoz gora eta belaunak tolestuta hilobi txiki batean kokatzen zen. Geroago gorpua buztinez estaltzen zen. Animalien gorpukiak (txerriak, ardiak, ahuntzak edo zaldiak) ere daude kurganetan, aitzinindoeuroparrekin eta aitzinindoiraniarrekin lotzen den ehorzketa-jarduera.
Izan ere, Jamna kultura aitzinindoeuroparrekin uztartu da, Marija Gimbutas ikerlariak garatutako Kurgan hipotesian. Teoria horren arabera, beraz, indoeuroparren jatorrizko lekua, Urheimat deritzona, Kurgan kulturako kokagunea (Kaspiar eta Itsaso Beltzaren arteko estepa) izango litzateke.
Europa ekialdean aurkitu den gurpildun gurdirik zaharrena kultura horren kurgan (tumulu) batean aurkitu zen. Storozhova Mohyla tumulua da eta Ukrainian dago.

## Kanpo estekak

* Datuak: Q426737
* Multimedia: Yamna culture / Q426737
# Donostiako Zinemaldia 1959

Donostiako Zinemaldiaren 7. edizioa 1959ko uztailaren 11tik 20ra ospatu zen Gipuzkoako hiriburuan. Aipatzekoa da Audrey Hepburnen presentzia Donostian, edo Alfred Hitchcocken North by Northwest filmaren mundu mailako estreinaldia; aurreko urtean bezala zuzendariak jaialdia berriro ere bisitatu zuen.

## Epamahaia

* Melvyn Douglas
* Manuel Goyanes
* Arturo Lanocita
* Max Lippmann
* Léonide Moguy
* José Luis Sáenz de Heredia
* Daniel Vázquez Díaz

## Aurkeztutako filmak

Lehiaketa ofizialean 22 film aurkeztu ziren:
| Jatorrizko izenburua | Zuzendaria | Herria |
| 800 leguas por el Amazonas | Emilio Gómez Muriel | Mexiko |
| A luz vem do alto | Henrique Campos | Portugal |
| Akiket a pacsirta elkísér | László Ranódy | Hungaria |
| Bain el atlal | Ezz El Dine Zulficar | Egipto |
| Ari no machi no Maria | Heinosuke Gosho | Japonia |
| Caín adolescente | Román Chalbaud | Argentina |
| Dagli Appennini alle Ande | Folco Quilici | Italia |
| Insaan Jaag Utha | Shakti Samanta | India |
| Malkata | Nikola Korabov | SESB |
| Maigret et l'affaire Saint-Fiacre | Jean Delannoy | Frantzia |
| North by Northwest | Alfred Hitchcock | AEB |
| Procesado 1040 | Rubén W. Cavallotti | Argentina |
| Salto a la gloria | León Klimovsky | Espainia |
| Sam | Vladimir Pogačić | Jugoslavia |
| Sapphire | Basil Dearden | Erresuma Batua |
| Shake Hands with the Devil | Michael Anderson | Erresuma Batua |
| Smrt v sedle | Jindrich Polák | Txekoslovakia |
| The Nun's Story | Fred Zinnemann | AEB |
| Tutti innamorati | Giuseppe Orlandini | Italia |
| Verbrechen nach Schulschluß | Alfred Vohrer | RFA |
| Zamach | Jerzy Passendorfer | Polonia |

### Lehiaketatik kanpo

| Jatorrizko izenburua | Zuzendaria | Herria |
| Der Rest ist Schweigen | Helmut Käutner | Mendebaldeko Alemania |
| Die feuerrote Baronesse | Rudolf Jugert | Mendebaldeko Alemania |

## Sari ofizialak

1959an emandako sariak:
* Filmik onenaren Urrezko Maskorra: The Nun's Story, Fred Zinnemann zuzendariaren lana
* Laburmetraia onenaren Urrezko Maskorra: Abseits, Wolf Hart zuzendariaren lana
* Aipamen berezia (laburmetraia):
** Lettera da El Alamein, Enrico Fulchignoniren filma
** Serenal, Norman McLarenren filma
* Zuzendari Onenari Zilarrezko Maskorra:
** Dagli Appennini alle Ande, Folco Quiliciren filma
** North by Northwest, Alfred Hitchcockren filma
** Aipamen berezia: Der Rest ist Schweigen, Helmut Kautneren filma
* Emakume aktore onenari Zilarrezko Maskorra (Zulueta Saria): Jacqueline Sassard Nata di marzo filmarekin
* * Gizon aktore onenari Zilarrezko Maskorra (Zulueta Saria:
** Audrey Hepburn, The Nun's Story filmarekin
** Adolfo Marsillach, Salto a la gloria filmarekin
* Kantauriko Perla Saria Gaztelaniazko Film Onenari: Salto a la gloria, León Klimovskyren filma.
* Kantauriko Perla Saria Gaztelaniazko Film labur Onenari: Viva la tierra, Adolfo Garnicaren filma.

## Erreferentziak

* ↑ 1959an aukeratutako filmak.
* ↑ https://www.sansebastianfestival.com/1959/premios_y_jurados/premios/1/52/es
* ↑ https://www.filmaffinity.com/es/award-edition.php?edition-id=ss_1959

## Kanpo estekak

* Donostiako Zinemaldiaren webgune ofiziala.
# Gotzon Sánchez

Gotzon Sánchez Sabino (Errenteria, 1972ko maiatzaren 30a - ) euskal aktorea da.

## Biografia

2001ean Madrilgo Laboratorio de Teatro William Layton antzerkian hasi zen. Handik aurrera telebistan lan egin du. 2014 urtean, Coca Colarentzat aktore moduan lan egin zuen iragarki bat erretiratzea erabaki zuen enpresak, Dignidad y Justicia taldeak aktoreak Herrira erakundeko ekintzetan parte hartu zuela salatu ondoren.

## Filmografia
### Zinema

* Errementari (2018)
* Sabin (2011)
* Dragoi Ehiztaria (2010)
* Todos estamos invitados (2004)

### Telebista

* Los misterios de Laura (2014)
* Hispania, la leyenda (2011)
* Punta Escarlata (2010)
* Una bala para el Rey (2009)
* Goenkale (2007-2008)
* El síndrome de Ulises (2007-2008)
* Esto no es serio, ¿o sí? (2007)
* La que se avecina (2007)
* Génesis: En la mente del asesino (2007)
* A tortas con la vida (2006)
* Al filo de la ley (2005)
* Paco y Veva (2004)
* Barnetegia (2003)
* KTM (2000)

## Erreferentziak

* ↑ Europa Press. (2014-5-22). Coca-Cola retira la campaña publicitaria en la que participaba un actor que apoyaba a presos de ETA y pide perdón. .

## Kanpo estekak

* Datuak: Q5883759
# Anna Astakhova

Anna Mikhaylovna Astakhova (1886ko ekainaren 22a - 1971ko apirilaren 30a) sobietar jakintsua izan zen, Ipar Errusiarreko folklorearen (batez ere bylina-k) azterketengatik ezaguna.

## Bizitza

Astakhova Kronstadt-en jaio zen, San Petersburgo-tik gertu, 1886an, eta Emakumearen Institutu Pedagogikoan graduatu zen 1908an. 1931ra arte, eskolako irakasle lan egin zuen, 1931tik aurrera Antropologia eta Etnografia Institutuko ikertzaile. Astakhova, gero, Leningrad-eko Errusiar Literaturaren Institutuan ikertzaile aritu zen 1935 eta 1965 artean. Doktor nauk (filologia) titulua lortu zuen 1945ean. Astakhova Leningrad-eko (gaur egun San Petersburgo) Pokrovsky Institutu Pedagogikoko irakaslea izan zen 1945 eta 1950 artean. Anna Astakhova Leningrad-en hil zen 1971n.
1921 eta 1935 artean eta gero 1940ko eta 1950eko hamarkadetan, Astakhovak eta bere ikasleek landa-azterketa batzuk antolatu eta egin zituzten Itsaso Zuriko kostaldean, eta baita Pinega, Mezen, Pechora-ren ibai-arroetan ere. Espedizio hauen helburua bylina-k bezalako folklore laginak idaztea zen. Bylina-ren edizio akademikoak argitaratu zituen, generoaren garapenari buruzko teoria bat aurkeztu zuen eta bylina-k motatan sailkatu zituen. Iparraldeko folklorearen azterketa literarioa aurkeztu zuen lehen ikertzailea ere izan zen, bereziki, Marfa Kryukova eskutik.

## Hautatutako lanak

* А. М. Астахова, ed. (1938–51). Былины Севера (Errusiaraz)
* Астахова, А. М. (1948). Русский былинный эпос на Севере (Errusiaraz). Petrozavodsk
* А. М. Астахова, ed. (1958). Илья Муромец. Литературные Памятники (Errusiaraz). Mosku: Наука
* Астахова, А. М. (1966). Былины: Итоги и проблемы изучения (Errusiaraz). Mosku

## Erreferentziak

* ↑ «ФЭБ: Список иллюстраций: Былины Мезени. Т. 3. — 2003 (текст)» feb-web.ru (Noiz kontsultatua: 2025-03-02).
* 1 2 Андреева,, Н. В. Андреева,. (2006). КАЛЕНДАРЬ ЮБИЛЕЙНЫХ СОБЫТИЙ. Errusia: State Russian Herzen Pedagogical University, 74-78 or..
* ↑ «Астахова Анна Михайловна» bse.sci-lib.com (Noiz kontsultatua: 2025-03-02).
* ↑ Сказители и собиратели былин Русского Севера. The Arkhangelsk Regional Scientific Library.
* ↑ Иванова, Т.Г.. Марфа Семеновна Крюкова. Поморский государственный университет им. М.В. Ломоносова.

## Kanpo estekak

* Datuak: Q4071609
# North by Northwest

North by Northwest (hitzez hitz, Ipar ipar-mendebaldea) Alfred Hitchcock ingeles zinema zuzendariaren 1959ko espioitza thriller filma da. Cary Grant, Eva Marie Saint, James Mason eta Jessie Royce Landis aktoreek antzeztu zuten.
Filmeko eszena ospetsuenen artean, hiru hauek daude: ereindako artadi erraldoi batean hegazkin fumigatzaile batek Thornhill protagonista (Cary Grant) hiltzeko asmoz atzetik jarraika duenean, Rushmore mendiko borrokaldia eta New York hiriko NBEaren egoitzan filmatutakoa.

## Argumentua

Roger O. Thornhill New York hiriko iragarkietxe bateko exekutibo ezkongabe eta hitzontzia da. Phillip Vandamm (James Mason) espioia buru duten kideek (Martin Landau eta Adam Williams) Thornhill estatubatuar gobernuko George Kaplan izeneko agente batekin nahastuta, bahitu egin dute. Haiengandik nola edo hala ihes egin du, baina gero etengabe atzetik ditu. Ihesaldian, Eve Kendall (Eva Marie Saint) emakume gazte ederra ezagutu du, istorioa argitzen lagundu diona.

## Aktoreak

* Cary Grant: Roger O. Thornhill/George Kaplan
* Eva Marie Saint: Eve Kendall
* James Mason: Phillip Vandamm
* Jessie Royce Landis: Clara Thornhill, Rogerren ama
* Leo G. Carroll: Irakaslea
* Martin Landau: Leonard
* Adam Williams: Valerian
* Josephine Hutchinson: Townsend andrea
* Philip Ober: Lester Townsend

## Iruditegia

* Cary Grant
* Eva Marie Saint
* James Mason
* Cary Grant, James Mason, Eva Marie Saint eta Martin Landau

## Kanpo estekak

* North by Northwest filmaren iragarkia ikusgai. Youtube.com (Ingelesez)
* North by Northwest filmaren IMDBko fitxa irakurgai (Ingelesez)
* Datuak: Q223139
* Multimedia: North by Northwest (1959 film) / Q223139
# The Interpreter

The Interpreter (euskaraz Itzultzailea), 2005eko Sydney Pollack estatubatuarrak zuzendutako thriller film bat da. Nicole Kidman, Sean Penn, Catherine Keener eta Jesper Christensen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Silvia Broome (Nicole Kidman) NBEeko itzultzaileak, nahigabean, Afrikan genozidio burutzea leporatzen Edmond Zuwanie (Earl Cameron) Matoboko Errepublikako presidentea herrialde hartako errebeldeek hura erailtzeko egitasmoa entzungo du. Tobin Keller (Sean Penn) NBEeko agente sekretuak Silvia babesteko ardura hartuko du, hark bere idealak izan arren egitasmo hura gerarazteko lekukotasuna eman nahi baitu.

## Aktoreak

* Nicole Kidman: Silvia Broome
* Sean Penn: Tobin Keller
* Catherine Keener: Dot Woods
* Jesper Christensen: Nils Lud
* Yvan Attal: Philippe
* Earl Cameron: Zuwanie
* George Harris: Kuman-Kuman
* Michael Wright: Marcus

## Kanpo estekak

* IMDBko fitxa irakurgai (Ingelesez)
* Datuak: Q472313
# The Rescuers

The Rescuers (ezagunago gaztelaniaz Los Rescatadores; euskaraz Erreskatatzaileak) 1977eko Wolfgang Reitherman, John Lounsbery, eta Art Stevens zinema zuzendariek zuzendutako Walt Disney Productions ekoiztetxearen abentura eta dramazko marrazki bizidun film bat da. Filma erreskate sagu batzuei buruzkoa da. Margery Sharp idazlearen liburu sail batean oinarritzen da, bereziki The Rescuers (1959) eta Miss Bianca (1962) liburuetan. 2012an, 35. urteurrenean, DVDan eta Blu-rayan argitaratu zuten berriro filma.
The Rescuers Down Under (1990) jarraipena izan zuen.

## Kanpo estekak

* Datuak: Q39722
* Multimedia: The Rescuers / Q39722
# Ničija zemlja

Ničija zemlja 2001eko Danis Tanović bosniar zinema zuzendariaren film dramatikoa da.

## Istorioa

Oharra: Atal honek istorio osoa edo amaiera argitzen du.
Bosniako gatazkan, 1993an, inorena ez den lurrean bakarrik gelditutako bi soldaduren istorioa da, Čiki bosniarrarena eta Nino serbiarrarena. Beren egoera bitxitik ateratzen ahalegintzen diren bitartean, Nazio Batuetako sarjentu ausart batek laguntzea erabakiko du, esku ez hartzeko agindua jaso duen arren.

## Aktoreak

* Branko Đurić - Čiki
* Rene Bitorajac - Nino
* Filip Šovagović - Cera
* Georges Siatidis - Marchand sarjentua
* Serge-Henri Valcke - Dubois kapitaina
* Sacha Kremer - Michel
* Alain Eloy - Pierre
* Mustafa Nadarević - serbiar soldadua
* Bogdan Diklić - serbiar ofiziala
* Simon Callow - Soft koronela
* Katrin Cartlidge - Jane Livingstone
* Tanja Ribič - Martha
* Branko Završan - Deminer

## Erreferentzia

* ↑ www.sansebastianfestival.com

## Kanpo estekak

* Datuak: Q845235
# Quo Vadis, Aida?

Quo Vadis, Aida? (euskaraz: «Nora zoaz, Aida?») 2020ko Jasmila Žbanić bosniar zinema zuzendariak zuzendutako film dramatikoa da, Srebrenicako sarraskian girotuta.

## Sinopsia

Oharra: Atal honek istorio osoa edo amaiera argitzen du.
Balkanetako gerra kontatzen da filmean: 1995. urtearen inguruan girotuta dago, eta garai hartako Bosnia da epizentro nagusi. Gerra horren erdian, pertsonaia bat da nagusi: Aida. NBE Nazio Batuen Erakundean itzultzaile bezala lan egiten du Srebrenica hiri txikian. Serbiarren armada etorri eta herri guztiak hartzen dituenean, haren familiako kideak NBEko eremu babestuetara eraman eta bertan gordetzen ditu, beste milaka eta milaka pertsonarekin batera. Hori gutxi ez, eta testuinguru zail eta lazgarriak bizi behar izango ditu Aidaren pertsonaiak; izan ere, negoziazioetan parte hartzen duenez, informazio asko du.

## Pertsonaiak

* Jasna Đuričić: Aida Selmanagić
* Izudin Bajrović: Nihad Selmanagić
* Boris Isaković: Ratko Mladić
* Johan Heldenbergh: Thom Karremans
* Raymond Thiry: Rob Franken
* Boris Ler: Hamdija Selmanagić
* Dino Bajrović: Sejo Selmanagić
* Reinout Bussemaker: Dr. Robben
* Juda Goslinga: Rutten tenientea
* Jelena Kordic Kuret: Chamila
* Rijad Gvozden: Muhaream
* Emir Hadžihafizbegović: Joka
* Edita Malovčić: Vesna
* Teun Luijkx: Mintjes kapitaina
* Joes Brauers: Boudwijn
* Ermin Bravo: alkatea
* Sol Vinken: Lammerts soldadua
* Micha Hulshof: De Haan maiorra
* Alban Ukaj: Tarik

## Erreferentziak

* ↑ «Gerraren eta minaren erretratu» Berria 2021-05-01 CC BY-SA 4.0 lizentziapean.

## Kanpo estekak

* Datuak: Q97765712
* Multimedia: Quo Vadis, Aida? / Q97765712
# Roland Emmerich

Roland Emmerich (Stuttgart, 1955eko azaroaren 10a) zinema-zuzendari alemaniarra da.

## Biografia

Gaztetan, eskultura eta pintura landu zituen, eta Stuttgarteko Arte Akademian egin zituen arte-ikasketak. Publizitatearen munduan hasi zen lanean, eta, gero, zinemara jo zuen. 1979an filmatu zuen lehenengo proiektua, Franzmann. Municheko Zinema eta Telebista Eskolan zinema-ikasketak egin zituen, eta The Noah's Ark Principle (1932) film laburrarekin graduatu zen. Film horrekin inauguratu zen 1984ko Berlingo Jaialdia.
Ondoren, Emmerichek produkzio-etxe bat sortu zuen, Centropolis Films. Hainbat bidaia egin zituen Estatu Batuetara, eta garai hartako efektu berezietako laborategi ospetsuenekin jarri zen harremanetan. Hala, estatubatuar kapitalarekin egin zuen lehenengo film luzea, Universal Soldier (1992). Arrakasta handia izan zuen, eta, ondoren, Stargate (1994) egin zuen. Film hartan, besteetan bezalaxe, efektu bereziek dute garrantzirik handiena. 1996an, Independence Day egin zuen. Film haren bidez, Hollywoodeko magnate handien konfiantza lortu zuen. 1998an, Godzilla lana filmatu zuen, izen bereko mamuari buruzko lana. Lan horretan ere, izugarriak dira efektu bereziak eta ordenagailu bidezko efektuak.
Orduz geroztik egindako lanak hauek dira: The Day After Tomorrow (2004), 10,000 B.C. (2008), 2012 (2009) eta Anonymous (2011).

## Filmografia

* Das Arche Noah Prinzip (1984)
* Joey (1985)
* Hollywood-Monster (1987)
* Moon 44 (1990)
* Eye Of The Storm (1991)
* Universal Soldier (1992)
* The High Crusade (1994)
* Stargate (1994)
* Independence Day (1996)
* The Visitor (1997)
* Godzilla (1998)
* The Thirteenth Floor (1999)
* The Patriot (2000)
* Eight Legged Freaks (2002)
* The Day After Tomorrow (2004)
* 10,000 BC (2008)
* 2012 (2009)
* Anonymous (2011)
* Independence Day: Resurgence (2016)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q60100
* Multimedia: Roland Emmerich / Q60100
# Independence Day

    Artikulu hau filmari buruzkoa da; jaieguna gaitzat duena beste hau da: «Independentziaren eguna (AEB)»
Independence Day Roland Emmerichek zuzendutako 1996ko filma da, eta munduaz jabetu nahi duten estralurtarren lurraren aurkako erasoa nola egiten duten kontatzen du. Ameriketako Estatu Batuetan 1996 uztailaren 2an estreinatu zen, herrialdeak independentzia eguna ospatu eta apur bat lehenago.
Independence Day: Resurgence (2016) jarraipena du.

## Argumentua

Oharra: Atal honek istorio osoa edo amaiera argitzen du.
Uztailaren 4aren bezpera (AEBetako Independentzia Eguna), espaziontzi batzuk zeru gorenetik agertu, munduko hiri handienak izpi suntsikorrez erraustu eta gizateri osoan izuikara hedatuko dute. Orain gizakien azken itxaropena bizirik atera diren gutxi batzuen esku dago, eta beranduegi izan baino lehen beraien artean elkartu eta estralurtarren aurkako kontraeraso masibo bat prestatuko dute.

## Personaxes

* Will Smith: Steven Hiller kapitaina
* Jeff Goldblum: David Levinson
* Bill Pullman: Thomas J. Whitmore presidentea
* Margaret Colin: Constance Spano
* Robert Loggia: William Grey jenerala
* Randy Quaid: Russell Casse
* James Duval: Miguel Casse
* Judd Hirsch: Julius Levinson
* Mary McDonnell:.Marilyn Whitmore lehen dama
* Vivica A. Fox: Jasmine Dubrow
* James Rebhorn: Albert Nimzicki
* Harvey Fierstein: Marty Gilbert
* Adam Baldwin: Mitchell alkatea
* Brent Spiner: Brackish Okun doktorea
* Kiersten Warren: Tiffany
* Mae Whitman: Patricia
* Frank Welker: Estralurtarren ahots efektuak

## Ikus, gainera

* Independence Day: Resurgence (2016)
* Hondamendi filmen zerrenda

## Kanpo estekak

* (Ingelesez) Filmearen fitxa IMDB.com webgunean.
* Datuak: Q105387
* Multimedia: Independence Day (1996 film) / Q105387
# Flash Gordon (filma)

Flash Gordon 1980ko Mike Hodges ingeles zinema zuzendariak zuzendutako zientzia-fikzio eta akziozko abentura film bat da. Alex Raymond estatubatuar komikigileak sortutako izen bereko Flash Gordon superheroiaren komikietan oinarritua dago. Sam J. Jones, Melody Anderson, Ornella Muti, Max von Sydow, Chaim Topol, Timothy Dalton, Mariangela Melato, Brian Blessed eta Peter Wyngarde aktoreek antzeztu zuten.
Soinu banda Queen britainiar rock talde ospetsuak eta Howard Blake ingeles musikagileak konposatu zuten. Denboraren poderioz kultuzko filma bilakatu zen.

## Argumentua

Oharra: Atal honek istorio osoa edo amaiera argitzen du.
NASAtik kaleratua izan zen Zarkov doktorea eta zientzialaria (Chaim Topol), Flash Gordon amerikar futbolari gaztea (Sam J. Jones) eta haren laguna den Dale Arden neska gaztea (Melody Anderson) espazio-suziri batean bidaiatuko dute. Hiruek Lur planeta Ming enperadorearen (Max von Sydow) mehatxutik salbatu nahi dute, urrutiko Mongo planetako agintaria, bere ilargietako bat Lurraren aurka talka egin dezan jaurti baitu.

## Aktoreak

* Sam J. Jones: Flash Gordon
* Melody Anderson: Dale Arden
* Max von Sydow: Ming Gupidagabea enperadorea
* Chaim Topol: Hans Zarkov doktorea
* Ornella Muti: Aura printzesa
* Timothy Dalton: Barin printzea
* Brian Blessed: Vultan printzea
* Peter Wyngarde: Klytus jenerala
* Mariangela Melato: Kala jenerala
* Richard O'Brien: Fico
* John Osborne: Arboriar apaiza
* Philip Stone: Zogi apaiz nagusia
* John Hallam: Luro jenerala
* Suzanne Danielle: Neskamea
* John Morton: Hegaldi pilotua
* William Hootkins: Munson, Zarkov doktorearen laguntzailea
* Robbie Coltrane: Hegaldi baseko gizona
* Peter Duncan: Treeman gaztea
* John Hollis: Klytuseko 2. zelataria
* Leon Greene: Gudu Kontrol Gelako kolonela
* Tony Scannell: Mingen ofiziala
* Bogdan Kominowski: Mingen Aire Armadako tenientea
* George Harris: Thun printzea
* Deep Roy: Fellini, Aura printzesaren maskota
* Bob Goody: Azuriar gizona
* Kenny Baker: Dwarf

## Kanpo estekak

* Flash Gordon filmaren iragarkia ikusgai. Youtube.com (Ingelesez)
* Flash Gordon filmaren IMDBko fitxa irakurgai (Ingelesez)
* Datuak: Q1427252
* Multimedia: Flash Gordon (film) / Q1427252
# Tron: Legacy

Tron: Legacy (euskaraz Tron: Ondorengotza), 2010eko Joseph Kosinski estatubatuar zinema zuzendariak zuzendutako zientzia-fikziozko film bat da. Tron (1982) kultuzko filmaren jarraipena da. Jeff Bridges, Garrett Hedlund, Olivia Wilde, Bruce Boxleitner, James Frain, Beau Garrett eta Michael Sheen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Sam Flynn (Garrett Hedlund) 27 urteko programatzaileak Kevin aitaren desagerketa ikertuko du, mundu surrealista eta arriskutsu batean barneratuz, bere aita 25 urtez bizi izan den mundua. Quorra (Olivia Wilde) neska gaztearen laguntzazaita-semeek bizi ala hileko bidai bati ekingo diote, ziber-unibertso sofistikatu batean barna.

## Aktoreak

* Garrett Hedlund: Sam Flynn
** Owen Best: Sam Flynn, 7 urterekin
* Jeff Bridges: Kevin Flynn
* Olivia Wilde: Quorra
* Bruce Boxleitner: Alan Bradley
* Michael Sheen: Castor/Zuse
* James Frain: Jarvis
* Beau Garrett: Gem
* Daft Punk: Castorren lokaleko DJa
* Yaya DaCosta, Serinda Swan eta Elizabeth Mathis: Hiru sirenak
* Steven Lisberger: Shaddix
* Anis Cheurfa: Rinzler gerlaria antzezten duen aditua
* Jeffrey Nordling: Richard Mackey
* Edie Mirman: Konputagailuaren ahotsa
* Cillian Murphy: Edward Dillinger, Jr. (kameoa)

## Kanpo estekak

* IMDBko fitxa irakurgai (Ingelesez)
* Datuak: Q18954
* Multimedia: Tron: Legacy / Q18954